|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor. | Sandnes, 04.04.2024 |
|  |  |

|  |  |  |  |
| --- | --- | --- | --- |
| Saksbehandler: | Emilia Elisabeth Halle Taksdal | Vår ref.: | 24/05600-1 |
| Avdeling: | Kultur | Deres ref.: |  |

# Lokal høring- Stangaland/ Stangeland

Kartverket varsler oppstart av navnesak 2043/137 jf. E-post til kommunen datert 31.05.2024. De tar opp navnesak for stedsnavnet Stangeland/Stangaland. Saken tas opp for å få avklart riktig skrivemåte for offentlig bruk.

**Bakgrunn**

Kartverket fikk en henvendelse fra en innbygger i Sandnes kommune som påpeker ulike skrivemåter i stedsnavnet Stangaland/Stangeland. Kartverket reiser derfor navnesak på primærnavnet og andre avledete navn med disse skrivemåtene. I vedlagt liste ligger hvilke navn som er med i saken.

Kartverket har vedtaksrett for skrivemåten av blant annet naturnavn, nedarvete gards- og bruksnavn, seternavn og statelig anlegg. Før de gjør vedtak, har kommunen rett til å uttale seg. Eier og festere har rett til å uttale seg om gardsnavn og bruksnavn, og lokale organisasjoner har rett til å uttale seg om skrivemåten av navn som de har særlig tilknyttning til. Saker som gjelder bruksnavn, skal eierne få tilsendt direkte. Det går fram av den vedlagte listen hvilke bruk dette gjelder.

**Hva er en navnesak?**

En navnesak er en igangsatt prosess som har til hensikt å avklare skrivemåten av et navn. Lov om stadnamn skal brukes når organ for stat, fylkeskommune og kommune skal fastsette stedsnavn og dets skrivemåte.

Ifølge loven skal skrivemåten fastsettes med utgangspunkt i den nedarvete, lokale uttalen av navnet. Derfor ber Kartverket om at alle som uttaler seg, opplyser om hva som er den lokale dialektuttalen.

I tillegg til å ta utgangspunkt i den nedarvede, lokale uttalen, skal en som hovedregel følge gjeldende rettskrivingsprinsipp ved normering av stedsnavn, jf. §4 første ledd i lov om stadnamn. Skrivemåten skal være praktisk og ikke skygge for meningsinnholdet i navnet.

Skrivemåten av primærnavnet vil normalt være retningsgivende for skrivemåten av det samme navnet i andre funksjoner, f.eks for adressenavn som er like eller avledet av navnet, jf. §4 tredje ledd i loven.

**Bruksnavn**

Vedtak om skrivemåten av gårdsnavn skal som hovedregel være retningsgivende for bruksnavn som er identisk med gardsnavnet, eller der gardsnavnet inngår som en del av bruksnavnet. Etter §5 tredje ledd i lov om stadnamn har eieren rett til å fastsette en annen skrivemåte av navn på eget bruk enn den som følger av §4 første ledd i loven. Forutsetningen er at han/ hun kan dokumentere at skrivemåten har vært i offentlig bruk som bruksnavn (på offentlig kart, på skilt, i matrikkelen, skjøte e.l). I så fall må eieren sende krav om det til kartverket og legge ved slik dokumentasjon.

**Saksgang**

I denne saken er det både kommunen og Kartverket som er vedtaksmyndighet. Saken blir sendt på lokal høring til eiere og festere av de aktuelle gards- og bruksnavnene, områdeutvalget sentrum, Sandnes Historielag og Sandnes Mållag.

Vi ber om svar snarest mulig og senest innen 24.08.2024

Med vennlig hilsen

|  |  |
| --- | --- |
| Emilia Elisabeth Halle Taksdal  Konsulent | Liv M. R. Pedersen Kst.kultursjef |

*Dokumentet er elektronisk godkjent og har ingen signatur*

**Vedlegg:**  
Navneliste vedlegg 1  
Lokal høring - Oppstart av navnesak 2024/137 – Stangaland/Stangeland  
Navneliste til høring i sak 2024-137 - Sandnes kommune

**Mottakere:**  
Oddvar Meisland, Edvard Griegsvei 4, 4318 SANDNES  
Politisk sekretariat, Sindre Ravndal, Postboks 583, 4302 SANDNES  
Tove Meisland Selliken, Folkvordveien 46, 4318 SANDNES  
Kjell Magne Meisland, Margrethes vei 29, 4311 HOMMERSÅK  
STATENS VEGVESEN, Postboks 1010  
Nordre Ål, 2605 LILLEHAMMER  
SANDNES HISTORIELAG, Postboks 262, 4302 SANDNES  
SANDNES HISTORIELAG, Kari Vagle Sundby, Postboks 262, 4302 SANDNES  
Egil Ragnar Astad, Sandvedlia 22, 4318 SANDNES

**Kopi til:**  
STATENS KARTVERK  
SPRÅKRÅDET